Ei Niin Täydellinen Vaimoehdokas - Johanna Tolppola\nKuten otsikosta voi päätellä, niin kaivan tässä itselleni vähän kuoppaa. 😀 Moni muu (varmaan kaikki muut) kirjoittaisi sinkkuna blogitekstin miksi olisi täydellinen vaimoehdokas, mutta kuten olette varmasti jo huomanneet, niin minä en ole kuten kaikki muut. 😀\nAjattelin, että samahan se on nyt paljastaa kaikki luurangot kaapista, niin eipähän tule sitten kenellekkään yllätyksenä.\n1.En kokkaa. Mielelläni koskaan. Jos kokkaan teen kuivaa kanaa ja riisiä. Miksikö kuivaa? No en halua ottaa riskejä mahdollisesta ruokamyrkytyksestä; been there, done that. Ei ikinä enää kiitos. 🙂 Yksi bravuri mulla on; terveelliset chiliranskalalaiset, mutta kokkaan niitä noin kerran vuodessa, koska kauhean suuri homma on kuorii ne perunat ja pilkkoa jne.\n2. En tykkää siivota. Aikaisemmassa elämäntilanteessa siivosin aika harvoin, enkä oikeastaan ikinä vienyt roskia tai imuroinut. Ne hommat hoiti toinen osapuoli. Nyt pakon edessä olen opetellut siivoamaan ja vien jopa roskat melkein joka päivä. Siivouspäiväkin on kerran viikossa, joten tätä olen kyllä petrannut.\n3. Kiihdyn nollasta sataan nanosekunnissa. Olen Pohjois-Karjalasta kotoisin, joten tämä on tullut jo äidin maidossa. Jos joku ärsyttää, niin sen kyllä huomaa ärsytyksen aiheuttaja samantien ja mahdollisesti jopa naapuri. Mutta posin kautta jos otetaan, niin mennään kaksi minuuttia eteenpäin, niin olen jo unohtanut koko asian. Ja toisaalta en lakaise mitään maton alle tai harrasta mykkäkouluja.\n4. Omaan vahvat mielipiteet. Jos joku etsii vaimokkeeksi henkilöä joka on hiljaa ja näyttää hyvältä niin saa kyllä suoraan kävellä mun ohi. Olen vahva luonne ja mulla on vahvat mielipiteet. Vihaan yleistämistä. Vihaan, että ihmisiä kohdellaan stereotypioiden mukaan tuntematta niitä oikeasti. Vihaan, että väitellessä viitataan lähteeksi iltalehteä, seiskaa tai naapurin Jormaa ja puhutaan niistä faktana. Jokaisella saa ja pitää olla oma mielipite asioista, mutta alleviivaan sanan oma! Eli ei aina pidä uskoa ihan kaikkea mitä meille syötetään.\n5. En usko rakkauteen ensi silmäyksellä. Uskon tietenkin rakkauteen, mutta rakkaus tulee ajan kanssa jos kemiat jne natsaa. Ihastuminen voi tapahtua nopeasti, mutta rakkaus tulee vasta silloin kun on nähnyt toisen henkilön ne huonoimmatkin puolet ja silti hyväksyy kyseisen henkilön ja haluaa olla siinä sen henkilön kanssa.\n6. Sähellän. Ja paljon! Ympärilläni tapahtuu ihmeellisiä asioita. Olen aina mustelmilla, koska joka päivä kolautan itseni vahingossa johonkin. Satutan vahingossa myös ympärilläni olevia ihmisiä samalla tavalla; huomaamatta.\n7. Olen ehkä maailman tylyin viestien lähettäjä. En missään nimessä tarkoituksella vaan en vain osaa lähetellä muulla tavalla viestejä. Ystäväni on sanonut tämän minulle suoraan, että kukaan ei lähetä niin tylyjä viestejä kuin minä. Nyt olen yrittänyt parantaa tapani ja olen lisännyt viesteihin hymiöitä. 😀 Olen vaan mieluummin ytimekäs kuin jaarittelija. 😀\nTässä nyt listattuna mun luurangot. Tuota kiihtymistä ja ruuanlaittoa voin kyllä yrittää petrata, mutta muut ovat enemmänkin luonteen piirteitä joita on hieman vaikeampi muuttaa. 😀\nToisaalta nämä voi ottaa myös positiivisesti; en ole kuin kaikki muut, ajattelen omilla aivoillani ja arki ei ainakaan ole tylsää. 🙂\nEi syytä huoleen! Samoja piirteitä korostuu valtaosasta nuoria nykynaisia ? Ja silti me miehet osaamme teidän kanssanne tulla toimeen.\nEi muuta kuin ripaus rentoa asennetta kesään niin hyvä tulee!\nHahaa 🙂 Nostan kyllä hattua rehellisyydelle, jota ei tänä päivänä kovin hevillä heru tai ainakin sitä kaunistellaan. Mutta kun lyö heti totuuden tiskiin, niin ei ainakaan tarvitse kumppanin sanoa, etteikö olisi tiedostanut asioita ja ottanut tietoista riskiä 🙂 Joihinkin asioihin voin samaistua erittäin paljon! 1. En tykkää siivota: meillä siippa imuroi 90%:sesti huushollin ja mä hoidan pelkästään huussit + heilun pölyhuiskan kanssa. 2. En juurikaan vie roskia: tungen roskapussin niin täyteen, että siipalla menee hermo, kun roskat alkaa pulpahdella korista ulos ja vie ne sitten puolestani. 3. Sähellän erittäin paljon. Ei päiviä, etteikö jotain tapahtuisi 🙂 Meille on muodostunu vitsi, että ”varoivaisuus ja huolellisuus on toinen nimeni”. 4. Vedän pultit mielentilasta riippuen melko nopeesti ja hyvinkin pienistä asioista, toki tasoittuminen on yhtä nopeeta. 5. MIelipiteistä sen verran, että jos kyseessä on ihminen, josta en niin välitä, ärsytän häntä välillä tahallani mielipiteilläni / kommenteillani.\nOnneksi luurankoja on meillä kaikilla ja tärkeintä, että niiden kanssa pärjää 🙂


Exotic autonvuokraus klo Bryssel - Charleroi Lentoasema [CRL], Belgia - Rental24H.com\nExotic autonvuokraus Bryssel - Charleroi Lentoasema [CRL], Belgia\nYrityksen Exotic autonvuokraus lähellä sijaintia Bryssel - Charleroi Lentoasema [CRL]\nTältä sivulta löydät vuokrattavien Exotic-autojen hinnat sijainnissa Bryssel - Charleroi CRL Lentokenttä parhailta vuokraamoilta. Palvelumme antaa sinulle mahdollisuuden vertailla eri autojen hintoja valitaksesi parhaan vaihtoehdon Exotic -vuokra-autoista juuri sinulle.\nAlla olevasta Exotic listoista näet saatavilla olevat vuokra-autot sijainnissa Bryssel - Charleroi Lentoasema sekä lähialueilla. Nämä listat sisältävät autojen mallit ja perusominaisuudet sekä arvioidut hinnat. Niiden avulla voidaan arvioida hintatasoa ja mahdollisten vaihtoehtojen valikoimaa. Saadaksesi lisätietoja tarkoista hinnoista ja autojen saatavuudesta valittuina päivinä, ole hyvä ja syötä vuokrauksen alku ja loppu päivämäärät yllä olevaan hakukenttään ja paina ”Etsi”-painiketta, tai paina vain ”Tarkista”-painiketta valitsemasi auton kuvan alapuolella.\nEksoottisia autoja voidaan kuvailla tehokkaiksi ja kalliiksi autoiksi, jotka ovat usein ristiriidassa kaikkien käytettävyyskriteerien kanssa, mutta antavat sinun ajaa sijaintiin Bryssel - Charleroi CRL Lentokenttä suurella nopeudella. Eksoottisissa autoissa on yleensä kaksi ovea ja ne on tarkoitettu kahdelle henkilölle.\nMaksiminopeus ylittää 300km tunnissa. Ole hyvin varovainen ja älä ylitä maksimi nopeusrajoitusta. Jos aiot vuokrata eksoottiset auton sijainnissa Bryssel - Charleroi Lentoasema, suosittelemme sinua tutustumaan ajo-sääntöihin, koska nopeusrajoitukset saattavat vaihdella eri maissa.\nMistä voin noutaa Exoticauton sijainnissa Bryssel - Charleroi ?\nLisävaruste vaihtoehtoja, kun vuokraat ryhmän Exotic auton sijainnissa Bryssel - Charleroi\nJos haluat varmistaa, että saat tietyn automallin kohteessa CRL Lentokenttä, Belgium, valitse autot, jotka on merkitty tunnuksella ”Taattu automalli”. Muussa tapauksessa vuokrayritys voi tarjota sinulle minkä tahansa muun auton tilaamastasi luokasta, tai jos tässä luokassa ei ole autoja saatavilla, yritys tarjoaa sinulle korkeamman luokan autoa.


Kuvia ja keskustelua hamsujen asumuksista- 3\nSivuja: 1 ... 60 61  63 64 ... 66 Siirry alas\nKirjoittaja Aihe: Kuvia ja keskustelua hamsujen asumuksista- 3 (Luettu 119959 kertaa)\nRe: Kuvia ja keskustelua hamsujen asumuksista- 3\n« Vastaus #915 : 13.10.10 - klo:09:11 »\n^Ai ku hauska :D Kyllä on ulottuvuuksia! :sydan\n« Vastaus #916 : 13.10.10 - klo:09:44 »\n^^Tulipa hyvä tuosta :aplodit:\n« Vastaus #917 : 13.10.10 - klo:18:26 »\nMä ostin just äsken talvikon! Sille on ostettu kookospähkinäpesä onnenlemmikki-kaupasta! Ja se kauppa on hyvä PAIKKA! xD\n« Vastaus #918 : 13.10.10 - klo:20:30 »\nMä väsäsin Ginan dunaan pienen tason vanhasta tarjottimesta ! Tosi helppo ja kätsä viritys :D\n« Vastaus #919 : 13.10.10 - klo:20:44 »\nTänään tehdyt uudet tasot ja muoviset lensi mettään :mrgreen:\n« Vastaus #920 : 13.10.10 - klo:21:19 »\n^Tuo on kyllä tosi hyvä tuo häkki, mäkin haluun tollasen häkkisysteemin :D !!!\nGina keksiny hyvää hyötykäyttöä tarjottimelle! xD\n« Vastaus #921 : 14.10.10 - klo:10:37 »\n^^wow :shock: mikä linnoitus, vähän äree\n« Vastaus #922 : 14.10.10 - klo:10:56 »\nvasemmalle vaihdettu keraaminen pesämökki,\njuoksupyörä siirtynyt oikealle puolelle,\nkeraaminen "kenkä/saapas" oikealla puolella\nmolemmat kissanruoka-laatikot vasemmalla\npuinen pesämökki siirtynyt oikealle.\nJa pahvinen väliseinä vaihdettu vaneriseen.\n« Vastaus #923 : 14.10.10 - klo:12:48 »\nOstin tämmöisen häkkiyhdistelmän aika halvalla. Mietityttää vain tuo juoksupyörä, kun se ei näytä niin turvalliselta. Ehkä ostaisi uuden.\n« Vastaus #924 : 14.10.10 - klo:14:06 »\nLainaus käyttäjältä: "metsku"\nOlen tosiaan vähän kallistunut ajattelemaan, että ehkä syrkkejä ei pitäisi edes pitää lemmikeinä koska monille yksilöille ei riitä mikään eikä lemmikin ole tarkoitus olla onneton ja tuntea olevansa vankina.\nJoo ei ole mukava kokemus, jos joutuu toteamaan ettei pysty tarjoamaan lemmikilleen riittäviä elinolosuhteita. Onneksi kuitenkin suurimman osan kokemukset ovat jotain ihan muuta, ja ihmiset hankkivat uusia syyrialaisia lemmikikseen edellisten kuoltua, tai useampiakin kerrallaan. :)\nPesän rakennus ja laajennus on tietysti aika luonnollista toimintaa hamsterille, mutta siinä vaiheessa kun se muuttuu maaniseksi häkin kalterien puremiseksi tai dunan muovin jyrsimiseksi, eikä hamsteri tee muuta, olisi hyvä lisätä erilaisten virikkeiden määrää / asumuksen kokoa / lisätä vapaana juoksemisen mahdollisuutta jne. Eiköhän joku tai kaikki yhdistettynä noista toimi. Luonnevikaiseksi en kyllä osaisi aktiivisuudeltaan ääripään huippuja mieltää, luulisi niiden pärjäävän erittäin hyvin luonnossa. Mutta lemmikkihamsteri on tietysti lemmikki, ja ehkä olisikin hyvä jalostaa sellaisilla hamstereilla jotka soveltuvat parhaiten ihmisen kanssa elämiseen.\nHieno kerroshäkki Taikahamsulla!\n« Vastaus #925 : 15.10.10 - klo:12:04 »\nSainpa nytten kuvan osoitteen urkittua:) Tämmöinen häkki/duna:\n« Vastaus #926 : 15.10.10 - klo:18:38 »\n^Ihan kiva pikkuinen häkkikompleksi, kyllä tuon luulis pitävän talvikon tyytyväisenä :)\n« Vastaus #927 : 16.10.10 - klo:10:21 »\n« Vastaus #928 : 16.10.10 - klo:19:47 »\nVäsäsin tos ajankuluks Röllille lisähärpäkkeen gabberin päälle :mrgreen:\n« Vastaus #929 : 16.10.10 - klo:20:04 »\n^no sähän olet taas ahkeroinut...hieno viritys :)\n...mä huusin just häkin 64x31x44 9€ ja on tuossa ihan lähelläkin, teen siitä Dobbyn häkkiin lisähärpäkkeen, mitähän se Dobby siihen sanoo :P\nSivuja: 1 ... 60 61  63 64 ... 66 Siirry ylös


January 2019 - Go 4 it vol. 2\nMinna Paakkulainen\t31.01.2019\t21:46\t4 Comments\nMinna Paakkulainen\t29.01.2019\t21:47\t10 Comments\nMinna Paakkulainen\t28.01.2019\t21:10\tNo Comments\nTykkään ajatella, että yhden suosikkilemppariteepparini printti “It’s a dark but happy place” viittaa tänne armaaseen Pohjolaan. Pimeää on joo, ja loskan pilaamat kengät ketuttaa, mutta Suomi valittiin maailman onnellisimmaksi maaksi, eikä täällä Svennelässäkään niin kovin kurjaa ole.\nMinna Paakkulainen\t25.01.2019\t07:39\tNo Comments\nMinna Paakkulainen\t23.01.2019\t18:40\tNo Comments\nJos vähän vielä arveluttaa, niin voin kertoa, että Silmäasemalla on menossa tosi kiva kampanja “Kokeile piilolinssejä 5 päivää 5€”. Eli käytännössä kaikki asiaankuuluvat palvelut: opastus ja piilolinssien sovitus (arvo 30€) sekä linssit viideksi päiväksi kuuluu samaan viiden egen hintaan. Myös jälkitarkastus on osa pakettia.\nMinna Paakkulainen\t22.01.2019\t22:45\t2 Comments\nKun laittaa itse ruokaa, tietää helpommin, mitä suuhunsa laittaa ja kuinka paljon. Ihan hyvä pointti, kun havaitsee, että snoukkatakki kiristää masun päältä… 😀\nItselläni oli vielä klassinen “syönköhän tarpeeksi vihanneksia” -angsti, joten lisäsin nuudeleitten sekaan myös vihreitä herneitä. Makea pakasteherne on aivan liian aliarvostettu lisuke! Se sopii moneen ja on niin hyvää; esim. lohen kanssa herneet on ihan täydellinen kombo.


Uusi menetelmä mallintaa ravintoaineiden yksilöllisiä vaikutuksia | Itä-Suomen yliopisto\nMaria Lähteenmäen toimittama Laatokka-teos sai Vuoden karjalainen kirja -palkinnon\nMSc Muzawir Arief, väitös 10.12.2021: Ikääntyneelle väestölle terveystietoja tarjoavien verkkopalvelujen saavutettavuutta parannettava\nViljaproteiinin käytön lisääminen edistäisi sekä terveyttä että kestävää kehitystä\nKorkeakoulujen ja tiedelaitosten johdon seminaari\nVäitös, FM Johan Pääkkönen, kemia, Joensuu ja verkossa\nUusi menetelmä mallintaa ravintoaineiden yksilöllisiä vaikutuksia\nItä-Suomen yliopiston tutkijat ovat kehittäneet uuden tilastollisen menetelmän, jolla voidaan mallintaa ravintoaineiden yksilöllisiä vaikutuksia. Yli sadan henkilön ruokapäiväkirjojen ja verikoetulosten analyysi osoitti, että eri henkilöiden välillä voi olla suuria eroja esimerkiksi siinä, miten energiansaanti rasvasta ja sokerista vaikuttaa veren insuliinipitoisuuksiin.\n– Tällaisia menetelmiä voitaisiin jo lähitulevaisuudessa käyttää yksilöllisen ravitsemusterapian apuvälineenä. Yleiset ravitsemussuositukset ovat hyvä lähtökohta, mutta henkilökohtaisten erojen huomioiminen tekee ravitsemusohjauksesta tehokkaampaa ja motivoivampaa, sanoo väitöskirjatutkija, data-analyytikko Jari Turkia.\nTurkia analysoi väitöstutkimuksessaan yli sadalta henkilöltä kerättyjä ruokapäiväkirjoja, taustatietoja sekä laboratoriokokeiden tuloksia. Aineisto saatiin ruokavaliointerventiotutkimuksesta, jossa selvitettiin terveellisen pohjoismaisen ruokavalion vaikutuksia sydän- ja verisuonitautien sekä tyypin 2 diabeteksen merkkiaineisiin 12 viikon aikana. Nyt julkaistussa analyysissä tarkasteltiin 20 eri ravintoaineen sekä kolesterolia alentavan lääkityksen yksilöllisiä vaikutuksia veren kolesteroli-, insuliini- ja sokeritasoihin.\nTutkijoiden käyttämällä tilastollisella menetelmällä havaittiin monia yksilöllisiä eroja eri ravintoaineiden vaikutuksissa. Suurimmat erot henkilöiden välillä löydettiin ruokavalion energiasisällön ja erityisesti rasvan ja sokerin vaikutuksissa veren insuliinipitoisuuksiin. Osalla tutkituista potilaista energiasisältö vaikutti selvästi enemmän insuliinipitoisuuksiin kuin toisilla. Erityisesti kertatyydyttymättömien rasvahappojen osalta löydettiin suuri ero. Yleisesti ne suurensivat insuliinipitoisuuksia, mutta potilasryhmällä, johon erottui 17 prosenttia tutkituista potilaista, vaikutus oli liki olematon tai jopa hieman pienentävä. Pienempiä eroja havaittiin myös tyydyttyneen rasvan, omega-3-rasvahappoihin kuuluvan EPA:n sekä C- ja D-vitamiinien vaikutuksissa insuliinitasoon. Vaikutukset voivat näidenkin osalta olla eri henkilöillä jopa vastakkaiset.\nKolesterolilääkkeet voivat myös suurentaa veren insuliinipitoisuutta, mutta tätäkään vaikutusta ei havaittu kaikilla.\n– Pitkäaikaisesti kohonneella veren insuliinitasolla on yhteys muun muassa tyypin 2 diabeteksen sekä sydän- ja verisuonitautien riskiin. Ihanteellista olisi, jos sen taustalla olevat yksilölliset syyt voitaisiin ottaa huomioon ja kannustaa potilasta juuri hänelle sopiviin ruokavalintoihin, Turkia toteaa.\nRavintoaineiden vaikutukset eivät olleet kuitenkaan täysin yksilöllisiä, vaan tutkimukseen osallistuneiden joukosta voitiin tunnistaa ryhmiä, joissa ravintoaineiden vaikutukset olivat samansuuntaisia. Yhtäläisyydet selittyvät kuitenkin vain osaksi geeniperimällä. – Merkitystä voi lisäksi olla esimerkiksi painoindeksillä, suoliston mikrobistolla ja elintavoilla, kuten liikunnalla ja tupakoinnilla. Näiden muuttuessa myös yksilöllinen reagointitapa eri ravintoaineisiin voi muuttua.\nItä-Suomen yliopiston ravitsemustieteen ja tietojenkäsittelytieteen tutkijoiden yhteistyötutkimuksen tulokset julkaistiin Scientific Reports -lehdessä.\nVäitöskirjatutkija Jari Turkia, jari.turkia (at) cgi.com\nTurkia, J., Mehtätalo, L., Schwab, U. & Hautamäki, V. Mixed-effect Bayesian network reveals personal effects of nutrition. Sci Rep 11, 12016 (2021). https://doi.org/10.1038/s41598-021-91437-3\nRuokavalioindeksi tukee ruokavalion laadun arviointia ja ravitsemusohjausta terveydenhuollossa\nSuomalaisten ravitsemusasiantuntijoiden kehittämä ruokavalioindeksi helpottaa ruokavalion laadun arviointia.\nElämäntapojen vaikutus riippuu niin geeneistä kuin suolistomikrobeistakin\nMotivoiko geenitieto elämäntapamuutoksiin? Mikä geenitestauksessa mietityttää? Entä miten geenimme ja suolistomikrobimme vaikuttavat ruoasta saataviin terveyshyötyihin?\nLinolihapon vaikutus tulehdusvasteeseen riippuu perimästä\nRuokavalion täydentäminen runsaasti linolihappoa sisältävällä auringonkukkaöljyllä vaikutti elimistön tulehdusvasteeseen ja paastoverensokeriin eri tavoin FADS1-geenin eri muotojen kantajilla.


BMW uudisti pikkumaasturi X1:n – tällainen siitä tuli! - Autot - Ilta-Sanomat\nJulkaistu: 3.6.2015 15:12\nBMW uudisti pikkumaasturinsa – kokoa se kasvoi jonkun verran.\nBMW:n pienin maasturi X1 on uudistunut. X1:lle tuttu ilme on säilynyt, mutta kokoa autoon on tullut melko roimastikin lisää. Korkeutta peräti viisi senttiä ja tavaratilaan merkittävästi, peräti 85 litraa lisätilaa. Nyt tavaratilan koko on 505 litraa.\nKun korkeutta on enemmän, myös istuimia on nostettu ylemmäs. Edessä istutaan yli kolme senttiä korkammalla, takana yli viisi senttiä korkeammalla. Tilojen muunneltavuuteen on tullut myös lisäominaisuuksia, sillä takapenkki on kiskoilla ja sitä pystyy siirtämään 13 senttiä. Takamatkustajien tilat jalkatilan osalta ovat kasvaneet ja ovat takapenkin asennosta riippuen nyt 3,6–6,6 senttiä suuremmat kuin edeltäjässä.\nBMW käyttää uudessa X1:ssä samaa perusrakennetta kuin 2-sarjan Active Tourerissa, joten peruslähtökohdaltaan auto on etuvetoinen. X1:n on aina saanut nelivetoisena ja näin on myös uuden mallin kohdalla.\nOnko BMW X1:n muotoilu mielestäsi onnistunut?\nÄäniä yhteensä 7390


IBM rakensi ylivoimaisesti nopeimman supertietokoneen\nSupertietokoneet rankataan paremmuusjärjestykseen kaksi kertaa vuodessa ns. Top500-listalla. Pitkään nopeimman koneen valtikka on ollut kiinalaisilla, mutta nyt IBM:n uusin Summit-nimen saanut kone laittaa kilpailijoille luun kurkkuun.\nOak Ridgen kansallisessa tutkimuslaboratoriossa kehitetty Summit yltää 200 kvadriljoonaan eli tuhanteen biljoonaan laskutoimitukseen sekunnissa. Superkoneiden nopeutta mitattaessa luku kääntyy 200 petaflopsiksi.\nEdellisessä Top500-listauksessa nopein kone oli Kiinan kansallisen superkonelaskennan keskuksessa kehitetty Sunway Taihulight, joka ylsi 93 petaflopsiin. On näin selvää, että pian julkistettavassa uudessa listauksessa IBM:n Summit nappaa selvän ykköstilan.\nSummit koostuu 4608 laskentayksiköstä. Jokaiseen palvelimeen on integroitu kaksi Power9-prosessoria ja kuusi Nvidia Tesla V100 -grafiikkaprosessoria. Yksiköt on liitetty toisiinsa nopealla, 200 gigabittiä sekunnissa siirtävällä Infiniband-verkolla.\nSummit on tarkoitettu erityisesti tekoälylaskentaan. Esimerkiksi Tensor Core -algoritmeja järjestelmä pystyy prosessoimaan parhaimmillaan 3,3 eksaflopsin suorituskyvyllä.\nKonetta tultaneenkin käyttämään vaativimmassa tekoälytutkimuksessa ensi vuodesta alkaen.